મહિસાગર જિલ્લાના સંતરામપુર તાલુકાના અજનવા ગામે રહેતા ખેડૂત પરવતભાઈ બારીયા પોતાના ખેતરમાં કામ કરી રહ્યા હતા ત્યારે એક ઝેરી સાપ નિકળ્યો હતો અને સાપે પરવતભાઈને દંશ માર્યો હતો, પોતાને સાપ કરડયો છે તેવી ખબર પડતા પરવતભાઈ એકદમ ઉશ્કેરાયા હતા અને તેમણે સાપ સામે જોતા કહ્યું તું મને કરડયો એટલે હવે હું તને કરડીશ તેમ કહી તેમણે ઝડપભેર સાપને ઉપાડી પોતાના મોઢામાં મુકી તેને ચાવવા લાગ્યા હતા, આ દ્રશ્ય જોઈ ખેતરમાં કામ કરી રહેલા તેમના પરિવારના સભ્યો અને અન્ય ચૌંકી ગયા હતા.